cyanic-selkie/wikianc huggingface dataset:
Sekolah Rendah Islam Pintar
Sekolah Rendah Islam Pintar (SRIP) ialah sebuah sekolah di Selangor dan Kuala Lumpur, Malaysia, yang dikemukakan kepada ummah sebagai pakej pendidikan Islam pintar terkini. Ia telah dirumus bagi tujuan melahirkan pelajar cemerlang dalam akademik dan berakhlak mulia dalam ertikata berjaya di dunia dan akhirat.
Falsafah Pendidikan SRIP
Pendidikan yang bersumberkan al-Quran dan al-Sunnah untuk melahirkan generasi pelajar yang beriman, bertakwa dan bermaklumat serta mempunyai ketahanan diri dalam menghadapi cabaran semasa melalui kaedah pendidikan seimbang, berterusan dan terkini.
Visi SRIP
1) Melahirkan generasi pelajar yang beriman
Adalah menjadi tugas & tanggungjawab pengasas dan tenaga pendidik SRIP melaksanakan amanah Allah S.W.T bagi melahirkan manusia yang akan melaksanakan tugas khalifah Allah di muka bumi, melahirkan manusia yang yakin akan kebesaran Allah dan menerima hakikat kewujudannya sebagai Penguasa ke atas semua makhluk.
2) Melahirkan generasi pelajar bertaqwa
Bertaqwa ertinya menerima Islam sebagai cara hidup syumul. Pendidikan SRIP bermula dengan usaha mendidik pelajar memahami tanggungjawab hukum syarak;melaksanakan rukun-rukun Islam dengan sempurna. Untuk itu pelajar-pelajar diberikan asas-asas kehidupan Islam dan gambaran hidup Islam yang sebenar.
3) Melahirkan generasi pelajar yang bermaklumat
Sejarah Libya
Sejarah Libya melibatkan campuran kumpulan etniknya yang kaya, termasuk orang asli Barbar/Amazigh. Amazigh telah hadir sepanjang sejarah negara. Untuk sebahagian besar sejarahnya, Libya telah tertakluk kepada pelbagai peringkat kawalan asing, dari Eropah, Asia, dan Afrika.
Sejarah Libya terdiri daripada enam tempoh berbeza: Libya Purba, era Rom, era Islam, pemerintahan Uthmaniyah, pemerintahan Itali, dan era Moden.
Soudeilles
Soudeilles ialah komun di jabatan Corrèze di tengah Perancis.
Becoming A King
Becoming A King: Inside the Coronation of the Agong ialah suatu filem dokumentari yang dihasilkan oleh Mohd Naguib Razak dan Christopher Hale untuk National Geographic. Ia berkisar mengenai pertabalan Yang di-Pertuan Agong ke-13 DYMM Al-Wathiqu Billah Tuanku Sultan Mizan Zainal Abidin Ibni Al-Marhum Sultan Mahmud Al-Muktafi Billah Shah pada 26 April 2007.
Filem ini dirakamkan dalam format definisi tinggi. Dokumentari tersebut yang menelan kos RM700,000 itu diterbitkan oleh Perbadanan Kemajuan Filem Nasional (FINAS) dengan kerjasama National Geographic Channel (NGC). Dengan masa 47 minit, filem itu diharap dapat digunakan bagi mempromosikan nama negara Malaysia di mata dunia.
"Becoming a King" menyaksikan tayangan sulung di National Geographic Channel (Saluran 52 Astro) pada 27 Ogos 2007 pada pukul 10 malam, diulang tayang pada pukul 10 malam 31 Ogos dan pukul 12 tengah malam 1 September. Dokumentari itu ditayangkan bersempena dengan jubli emas kemerdekaan Malaysia.
Cahaya Cinta
"Cahaya Cinta" ialah single khusus yang dicipta dan didendangkan oleh Siti Nurhaliza sempena meraikan perkahwinan beliau dengan Datuk Khalid Mohamad Jiwa pada tahun 2006. Single ini tiada dalam album Transkripsi, sebaliknya dimuatkan dalam album himpunan Cerita Cinta Siti Nurhaliza.
Lapangan Terbang Lusinga
Lapangan Terbang Lusinga adalah sebuah lapangan terbang yang terletak di bandar Lusinga, Kongo (DRC).
Lapangan Terbang Lusinga terletak pada kedudukan latitude S08* 56.0000', longtitude E27* 11.0000' pada ketinggian 1516.99 meter dari aras laut..
Žalkovice
Žalkovice merupakan sebuah kampung dan kawasan perbandaran yang terletak di daerah Kroměříž, wilayah Zlín, Republik Czech.
Umie Aida
Datin Sri Umi Khalsum binti Rahmad Ali atau lebih dikenali sebagai Umie Aida (lahir 18 Januari 1973) merupakan seorang pelakon, penyanyi, penerbit dan ahli perniagaan Malaysia. Kerjaya lakonan beliau bermula ketika berusia 18 tahun setelah menjadi finalis pertandingan Dewi Remaja 1990/91 seterusnya bergelar pelakon wanita tersohor Malaysia yang berjaya mencipta nama di tanah air dan peringkat Asia.
Dari peragaan ke Emas Melayu (1989–1999)
Umie mula berjinak dalam bidang seni sebagai model komersial di bawah kelolaan model terkenal Azah Aziz ketika beliau baru berusia 16 tahun pada 1989. Populariti yang ditempa oleh kakaknya, aktres dan pengarah Erma Fatima sedikit sebanyak membantu memberi pendedahan kepada Umie pada ketika itu. Namun kerjaya awalnya lebih cemerlang sebagai model baik dalam komersial TV mahupun video muzik. Antara MTV yang pernah menampilkan Umie adalah Nusantara nyanyian Sheqal pada tahun 1990. Bagi mencari wang saku Umie sering mengikuti Erma ke lokasi dan akhirnya berjinak-jinak sebagai pelakon tambahan dengan bayaran minima.
Pada tahun 1990 Umie menggunakan nama komersial Ermy Zura untuk menyertai pertandingan pencarian gadis popular Dewi Remaja 1990/91. Umie berjaya mara ke final bersama gadis lain yang kini popular sebagai aktres Jasmin Hamid, Kuza dan supermodel Irene Santiago di mana acara ini dimenangi model Jasmine Dhillon. Bertitik tolak daripada itu nama Umie mula popular di kalangan penerbit. Drama TV pertama lakonan beliau adalah Maafkan Mama yang ditayangkan di TV3 manakala pada tahun 1991 juga Umie muncul dalam filem debutnya berjudul Memori arahan Dato' Rosnani Jamil. Peluang muncul dalam filem tersebut digunakan sebaik mungkin oleh Umie untuk menuntut ilmu lakonan daripada barisan pelakon hebat yang turut membintangi filem itu seperti Jins Shamsuddin, Fauziah Ahmad Daud, Normah Damanhuri dam penyanyi popular Nash Elias.
Nama Umie sering membintangi drama-drama popular di kaca TV antara yang paling popular adalah drama Hello bersama M. Nasir dan Tiara Jacquelina pada tahun 1993. Pada tahun 1994 bakat Umie mula diberi perhatian apabila dicalonkan sebagai Pelakon TV Wanita Terbaik Anugerah Sri Angkasa menerusi watak klasik dalam drama Rupawan. Seterusnya Umie memberi persembahan hebat dalam trilogi drama Selamat Hari Jadi Su yang mana beliau dicalonkan sebagai Pelakon Wanita Terbaik Anugerah Skrin menerusi sekual kedua siri tersebut. Pada tahun 1995 Umie kembali ke layar perak menerusi watak Sharifah Hasnah dalam filem muzikal Jimi Asmara arahan Erma. Menerusi watak pembantu dalam filem tersebut Umie dicalonkan sebagai Pelakon Pembantu Wanita Popular di Anugerah Bintang Popular Berita Harian 1995. Umie juga menempa nama di Indonesia menerusi drama popular bersama aktor Slamet Rahardjo seperti Jodon dan Bukan Itu...Bukan Ini....
Umie terlibat sebagai teraju utama filem Emas Melayu atau judul antarabangsanya Pure Gold arahan pengarah Inggeris Bart Righters namun filem itu tidak ditayangkan biarpun sepatutnya menemui penonton pada tahun 1997. Beberapa buah drama lakonan Umie ketika itu juga tidak dapat ditayangkan ekoran masalah bersama LPF, antaranya drama Hartini & Jangan pada 1997 juga pada tahun 2000 iaitu drama 5 Hari Raya dan Ma Rabbuka. Bagi memantapkan lagi skill lakonan Umie aktif dalam pementasan teater pada penghujung 90-an. Antara teater yang mengangkat nama beliau adalah Lantai T. Pinkie, Mencari Salina, Pelayaran Nur Atma & Dejavu Seorang Perempuan.
Umie meraih kemuncak populariti pada lewat tahun 1990an menerusi penampilan hebatnya dalam drama Metafizik bersama aktor Ahmad Yatim dan Surah Terakhir arahan Sidi Oraza. Drama Surah Terakhir menghadiahkan beliau trofi Pelakon Wanita Terbaik Anugerah Skrin 1999. Pada tahun 1999 juga Umie muncul dalam drama bersiri TV paling popular pada tahun itu iaitu Romeo & Juliet bersama aktor/pengarah Ahmad Idham. Populariti Umie dibantu dengan penghasilan album solo studio pertama Umie mengambil nama sempena drama tersebut yang juga menjalani penggambaran di United Kingdom. Album solo studio pertama Umie menampilkan hits seperti Kepadamu Kekasih dan Redup Kerinduan menambahkan lagi pengaruh beliau sebagai artis serba boleh. Dalam acara Anugerah Bintang Popular Berita Harian 1998/99 Umie dijulang sebagai pemenang Pelakon TV Wanita Popular (ABPBH) menewaskan pelakon-pelakon senior seperti Aida Khalida dan Haliza Misbun.
Di puncak populariti dan kemasyhuran (2000–2009)
Pada tahun 2000 Umie muncul sebagai aktres dengan kutipan box-office tertinggi iaitu menerusi dua buah filem lakonannya, Senario Lagi dan Leftenan Adnan berjaya mengumpul keseluruhan RM7.6juta menewaskan kutipan box-office filem Erra Fazira yang hanya berjumlah RM 3.6juta pada tahun itu. Namun dari segi populariti individu Erra berjaya menewaskan Umie di ABPBH 2000 untuk kategori Pelakon Filem Wanita Popular (ABPBH). Dalam acara yang sama Umie juga dicalonkan sekali lagi untuk kategori Pelakon TV Wanita Popular namun tewas kepada aktres Abby Abadi. Karier lakonan Umie banyak dipacu oleh kejayaan seimbang di layar kaca, layar perak, seni suara dan pementasan teater. Umie muncul dalam drama bersiri yang masih memegang rekod sebagai drama bersiri termahal di Malaysia iaitu Salam Taj Mahal sebanyak 32 episod. Umie juga menyanyikan lagu tema siri ini dengan judul serupa, lagu tersebut menjadi lagu pertama nyanyian beliau yang menjuarai Carta Era oleh Radio Era.fm serta menjuarai beberapa carta radio lain termasuk Muzik.fm sekitar bulan Ogos hingga September 2000.
Tidak cukup dengan itu lakonan Umie dalam filem-filem box - officenya juga meraih perhatian juri Festival Filem Malaysia apabila Umie dicalonkan dalam kedua-dua kategori lakonan iaitu Pelakon Wanita Terbaik (FFM) menerusi watak Sophia Pakih Muda dalam Lt. Adnan manakala watak penyanyi kelab malam bernama Linda dalam Senario Lagi  menerima pencalonan untuk kategori pembantu. Biarpun tewas dalam kedua-dua kategori tersebut, Umie mengubat luka apabila memenangi anugerah Pelakon Wanita Terbaik Anugerah Skrin 2000/2001 menerusi drama Ayuni. Ini merupakan kemenangan kedua berturut-turut beliau dalam acara yang sama. Populariti dan kredibiliti Umie terus mekar sehingga beliau terpilih melakonkan watak Embun Harun dalam filem emansipasi Embun pada tahun 2002. Menerusi filem inilah lakonan Umie mendapat pujian menyeluruh pengkritik. Umie disifatkan memberi jiwa yang jujur untuk watak gadis Melayu ketika zaman pendudukan Jepun yang berjuang menentang kezaliman penjajah. Umie meraih pencalonan Aktres Terbaik di Festival Filem Asia Pasifik ke 42 di Seoul, Korea Selatan namun tewas kepada aktres Makiko Esumi dari Jepun menerusi filem Inochi. Biarpun tewas Umie berjaya memenangi trofi Pelakon Wanita Terbaik di Festival Filem Malaysia ke 16 dan Anugerah Skrin 2003. Kesinambungan daripada fenomena watak Embun, Umie bergandingan sekali lagu bersama Erma menerbitkan drama bersiri Haryati yang diadaptasi daripada novel tulisan Hamka iaitu Tenggelamnya Kapal Van Der Wijk. Drama bersiri 25 episod ini berlatar belakangkan Tanah Melayu & Sumatera pada era 20-an hingga 50-an diterajui Umie yang membawa watak Haryati. Sambutan hebat daripada orang ramai membuahkan sebuah lagi musim iaitu Haryati 2 yang disiarkan 2 tahun selepas itu.
Pada tahun 2002 dan 2003 Umie muncul dalam beberapa buah produksi TV yang popular seperti telefilem Rumah Di Tengah Sawah, Tarantula serta drama bersiri lakonan Umie yang paling panjang siarannya, Dalam Hati Ada Cinta yang bersiaran sebanyak 150 episod dalam 5 musim selama 4 tahun di Astro Ria. Pada tahun 2004 beliau muncul dalam filem Bintang Hati bersama aktres komedi Amy Mastura. Namun pada tahun 2004 populariti Umie turut sama naik dengan populariti drama bersiri Rindu Semakin Jauh yang dilakonkannya bersama Rosyam Nor, Eja dan Hairie Othman. Drama yang mengisi slot Samarinda itu menyaksikan lakonan Umie sebagai antagonis menerima reaksi positif. Drama ini juga menyaksikan kerjasama secara profesional beliau bersama bekas teman lelaki (Hairie) setelah kali terakhir digandingkan dalam drama 5 Hari Raya. Umie mengukuhkan kedudukan sebagai aktres yang berpengarauh apabila bergandingan bersama Rosyam Nor dalam filem Gangster pada tahun 2005 yang meraih kutipan pecah panggung tertinggi pada tahun itu. Pun begitu sebuah lagi filem beliau pada tahun tersebut iaitu Qaisy & Laila meraih kutipan kurang memberangsangkan. Filem mengenai sekumpulan sukarelawan yang berkhidmat di kem pelarian perang Afghanistan itu membawa tema yang berat. Walau bagaimanapun lakonan Umie diiktiraf apabila menerima pencalonan kedua di Festival Filem Asia Pasifik yang berlangsung di Kuala Lumpur. Umie dicalonkan untuk kategori Aktes Pembantu Terbaik dan tewas kepada aktres Indonesia, Rima Melati (Ungu Violet). Seterusnya Umie muncul dalam filem arahan Afdlin Shauki berjudul Buli Balik pada 21 Januari 2006 bergandingan bersama Afdlin, Hans Isaac dan Nasha Aziz. Selepas itu beliau sekali lagi bergandingan bersama Nasha dalam filem seram Puaka Tebing Biru. Ketika memulakan penggambaran filem tersebut Umie diserang penyakit apendiks yang mengakibatkan beliau terpaksa menarik diri daripada filem tersebut. Namun atas kehendak penerbit dan pengarah filem itu sendiri, Osman Ali, produksi filem itu sanggup menangguhkan pengambaran sehingga Umie betul-betul pulih. Umie juga muncul dalam drama bersiri Aku, Dia & Cape Town di slot Samarinda. Drama ini menjalani penggambaran di Afrika Selatan menyaksikan gandingan Umie bersama Eizlan Yusof, Lisdawati dan Sheila Rusly.
Sekolah Kebangsaan Mendulong
Sekolah Kebangsaan Mendulong atau nama ringkasnya SK Mendulong, merupakan sebuah Sekolah kebangsaan yang terletak di Peti Surat 50.
Umie Aida
Di puncak populariti dan kemasyhuran (2000–2009)
Setelah lebih 15 tahun bergelar pelakon, akhirnya Umie bergelar penerbit filem menerusi produksinya Amazon Entertainment Production yang menerbitkan filem Diva Popular arahan Erma Fatima. Biarpun dihimpit kontroversi kononnya Umie ditaja kenamaan untuk menerbitkan filem itu, Umie tampil berterus terang memberitahu dia mendapat bantuan daripada SME Bank. Umie sendiri melakonkan watak utama yang merupakan watak kesinambungan daripada drama Pelakon Popular pada tahun 1994 iaitu Erna Teteye Tuminah Jongkoh, seorang aktres ternama. Filem komedi yang membariskan Afdlin, Sheila, Awie, Ezlynn dan Azean Irdawaty menceritakan mengenai persaingan merebut populariti diantara artis realiti TV dan artis lama itu ditayangkan pada Aidilfitri dan meraih kutipan box-office. Sebelum itu Umie juga membawakan sebuah lagi naskhah bertema serupa namun lebih serius berjudul Pesona Bintang yang disiarkan di TV2 sebanyak 26 episod. Kontroversi melanda Umie sekali lagi apabila pengarah A. R. Badul mengkritik beliau dan pelawak Saiful Apek yang dikatakan gagal memberi komitmen kepada filem lakonan mereka berjudul Salah Bapak yang ditayangkan lewat 2 minggu daripada Diva Popular. Setelah sekian lama tertangguh akhirnya filem Puaka Tebing Biru menemui penonton pada 18 Februari 2007.
Sekolah Kebangsaan Mendulong
Pada 2009, Sekolah Kebangsaan Mendulong memiliki 89 pelajar lelaki dan 78 pelajar perempuan, menjadikan jumlah keseluruhan murid seramai 167 orang. Ia mempunyai seramai 17 orang guru.2009
Umie Aida
Dari menerjah era eksklusif ke masa kini (2010–kini)
Genap 15 tahun pembabitan beliau dalam industri, pelbagai pihak meletakkan Umie di tahap yang cukup tinggi sebagai aktres. Sejak itu Umie mula menjadi lebih selektif dalam berkarya. Muncul dengan tiga buah filem iaitu epik noir Kala Malam Bulan Mengambang arahan Mamat Khalid, komedi romantik Cuci (Hans Isaac) dan komedi urban Pisau Cukur (Bernard Chauly), Umie berhasil membuktikan bahawa beliau masih mampu menggugat aktres-aktres muda yang sedang mencipta nama. Di kaca televisyen pula beliau cemerlang dengan beberapa siri TV yang meraih tontonan tertinggi seperti melodrama arahan Shahrul Ezad Mohammedin Kerana Cintaku Saerah bersama Benjy dan Noorkhiriah Ahmad Shapie, drama berkisar tentang keagamaan dan saudara baru Abadi Sebuah Cinta bersama Faizal Hussein, Janet Khoo dan Rosyam Nor, juga drama mengenai persamaan gender arahan Aziz M. Osman berjudul Vice Versa serta drama seram yang mencipta fenomena tersendiri, Kekasihku Seru arahan Kabir Bhatia. Menerusi drama bersiri 26 episod terbitan Filmscape itu, Umie dilaporkan menerima bayaran tertinggi untuk seorang aktres di kaca TV dimana pengarahnya, Kabir Bhatia menyifatkan ia setimpal dengan hasil kerja yang diberikan Umie dalam menghidupkan watak Mas Suri dalam drama tersebut.
Tidak lagi sekadar menjadi wajah penyeri layar perak / kaca TV, Umie kini diberi peranan yang signifikan dalam karier lakonannya. Pada tahun 2009 beliau muncul kembali di pentas teater apabila memegang watak Che Aminah Mohammad, ibu angkat kepada gadis yang mencetuskan revolusi Islam di Nusantara iaitu Natrah (Nadia Bertough) dalam pementasan Natrah arahan Erma Fatima di Istana Budaya. Meraih pelbagai pujian daripada pengkritik, teater yang turut dilakonkan bintang-bintang besar seperti Maya Karin, Remy Ishak, Samantha Schubert dan Sofia Jane itu disambung ke pementasan kali kedua setahun selepas itu. Teater itu menjadi teater bukan muzikal yang paling lama dipentaskan di Istana Budaya.
Setelah mendirikan rumahtangga pada tahun 2010, ruang lingkup pembabitan Umie dalam dunia lakonan juga banyak bertumpu kepada percubaan beliau untuk menghidupkan watak-watak kompleks dan ia diunjurkan dalam persembahan hebat beliau menerusi beberapa drama televisyen seperti Bukan Bidadari (Aziz M. Osman) dimana beliau meraih pujian apabila membawakan watak wanita yang mengalami kekeliruan identiti setelah berpisah dengan suami. Menerusi drama Masyitah yang dicalonkan di Anugerah Skrin 2010 pula, beliau diberi watak seorang ibu yang menguruskan anak yang menghidap autisme. Pada tahun 2010 juga drama Airmata Nur Salina yang disiarkan sempena Aidilfitri di TV3 pula meraih tontonan hingga 3.2 juta penonton apabila Umie bergandingan bersama pelakon muda Remy Ishak untuk menghidupkan watak Salina, isteri yang dihukum gantung setelah disabit kesalahan membunuh suaminya sendiri. Drama tersebut juga dijadikan sekuel berjudul Karma Salina dimana Umie tampil sebagai bintang undangan.
Pada tahun 2011 Umie muncul membawakan watak Lang, ibu kepada pengasas kerajaan Melayu Langkasuka dalam filem epik terunggul arahan Yusry Abdul Halim berjudul Hikayat Merong Mahawangsa. Biarpun muncul dalam babak imbasan semula, lakonan Umie disifatkan sebagai antara faktor penarik kepada filem tersebut yang mengutip RM 6.8 juta ketika ditayangkan di Malaysia, Singapura dan Brunei. Filem ini kemudiannya ditayang serta diedarkan di 13 buah negara di seluruh dunia. Seterusnya beliau kembali bekerjasama dengan Kabir Bhatia sebagai teraju utama filem epik zaman pendudukan Jepun berjudul Sembunyi: Amukan Azazil bersama Diana Danielle dan Remy Ishak. Sememangnya filem tersebut dinanti-nanti oleh peminat Umie lebih-lebih lagi genre epik sangat sinonim dengan Umie. Beliau juga kembali ke Istana Budaya apabila diberi peranan sekali lagi sebagai ibu kepada Aaron, kali ini menerusi teater adaptasi daripada novel karya Khadijah Hashim pada tahun 1968 berjudul Badai Semalam. Menariknya, beliau bergandingan bersama rakan baiknya sendiri Erra Fazira sebagai menantu dan mentua dan mereka berdua menerusi Frensis Production bergabung bersama penerbit Ziela Jalil sebagai penerbit bersama. Terdahulu sebelum teater tersebut, Umie dan Erra bergandingan dalam drama TV bergenre komedi Mak OK Jer! arahan Micheal Ang untuk siaran Aidilfitri 2011.
Sekolah Menengah Kebangsaan Seri Medan
Sekolah Menengah Kebangsaan Seri Medan  atau nama ringkasnya SMK Seri Medan, merupakan sebuah sekolah menengah yang mantap yang terletak di Seri Medan, Batu Pahat, Johor
Sejarah
Sekolah Menengah Kebangsaan Seri Medan telah ditubuhkan pada 1 Januari 1965. Pada awalnya pelajar-pelajar sekolah ini menumpang di bangunan Sekolah Kebangsaan Seri Medan pada tahun 1965 dengan bilangan pelajarnya seramai 72 orang dan tenaga pengajarnya seramai 4 orang.Oleh kerana bilangan pelajarnya semakin bertambah ramai, sebahagian daripada pelajar-pelajar terpaksa menumpang di Sekolah Rendah Jenis Kebangsaan Cina Chong Hwa, Seri Medan pada 1 Januari 1970. Pada ketika itu, bilangan pelajarnya telah bertambah menjadi 342 orang dan guru-gurunya seramai 14 orang.
Memandangkan bilangan pelajar yang semakin bertambah ramai dan perlunya sebuah sekolah yang tersendiri serta mewujudkan identitinya yang tersendiri, maka kerja-kerja membina bangunan sekolah ini di tapak yang ada sekarang telah dimulakan pada tahun 1971. Bangunan ini telah dapat disiapkan pada penghujung tahun 1972. bangunan baru dan blok ini mempunyai 8 buah bilik darjah, 2 buah bilik SRT, 2 buah bilik makmak Sains Panduan, 1 bilik buah pejabat, 1 bilik setor, tandas pelajar lelaki dan perempuan dan tandas guru lelaki dan perempuan. Sebuah kantin yang sederhana besarnya juga telah didirikan.Pada 16 Januari 1973, pelajar-pelajar dan guru-guru yang menumpang di Sekolah Kebangsaan Seri Medan dan Sekolah Rendah Jenis Kebangsaan Cina Chung Hwa berhijrah kebangunan baru dengan semangat dan azam baru. Pada tahun yang sama juga, sekolah ini mendapat perhatian dari Kementerian Pendidikan kerana dengan berkat usaha gigih pelajar-pelajar, guru-guru PIBG dan masyarakat setempat, Menteri Pendidikan Malaysia, YB Tuan Haji Mohamed bin Yaacob telah sudi merasmikan sekolah ini pada 8 September 1973 dalam satu majlis yang gilang gemilang.
Pantai Emas Belanda
Pantai Emas Belanda (Nederlandse Goudkust) atau Guinea Belanda, secara rasminya digelar dalam Bahasa Belanda: Nederlandse Bezittingen ter Kuste van Guinea ("Jajahan Belanda di Pesisir Guinea") merupakan sebahagian daripada wilayah Ghana yang diduduki orang Belanda secara beransur-ansur bermula dalam tahun 1598. Koloni ini menjadi tanah jajahan Afrika Barat terpenting buat Belanda selepas Kubu Elmina ditawan daripada Portugis dalam tahun 1637. Walau bagaimanapun, koloni ini terabai selepas pemansuhan perhambaan dalam awal abad ke-19. Pada 6 April 1872, berikutan Perjanjian Inggeris–Belanda 1870–71, Gold Coast Belanda diserahkan kepada United Kingdom.
Gatas Brilhantes H.P.
Gatas Brilhantes H.P. (ガッタス ブリリャンチス H.P.) adalah Kelab Futsal (Permainan Bolasepak Dalaman) untuk Hello! Project. Ia dicipta sebagai "selebriti futsal" daya usaha selepas Piala Dunia 2002, dan ditubuhkan secara rasmi pada Oktober 2003 (walaupun pada masa ini Kelab Futsal ini tidak ada nama lagi sehingga tahun 2004).
Nama kelab ini berasal dari Bahasa Portugis, bermaksud "Perempuan cantik Yang Bersinar" (Shining Pussycats). "Pussycat" di dalam slanga Bahasa Brazil bermaksud perempuan cantik dan "shining" di dalam ayat ini bermaksud seseorang yang berbakat atau yang luarbiasa (ia bermaksud lebih kepada tensai di dalam Bahasa Jepun).
Uniform
Pakaian uniform rasmi Gatas adalah berwarna oren dengan warna putih (jalur dan tulisan). Semua anggota Morning Musume memakai jersi ini untuk Go Girl ~Koi no Victory~ PV. Pasukan ini juga mempunyai jersi kedua berwarna biru muda tetapi tidak dipakai selalu, tetapi baru - baru ini jersi ini dipakai ketika berada di kem latihan pada bulan Jun. Penjaga gol Konno Asami dan Tsuji Nozomi memakai jersi merah yang baru untuk kem itu. Serta, jersi ketiga yang dipakai ketika di kem itu pada 2 Julai 2005. Untuk kem ini juga mereka memakai uniform berwarna merah jambu muda.
Pada penghujung bulan Julai 2005 warna uniform itu sudah ditukar dari oren ke warna hitam, penjaga gol pula memakai uniform yang berwarna biru dan oren. Ia bersilih ganti dengan hitam bersama oren, dan penjaga gol pula memakai uniform berwarna perak bersama oren. Dengan penukaran uniform ini juga, pasukan ini tidak meletakkan nama pasukan pada bahagian depan baju, tetapi ditukarkan kepada nama penaja, iaitu Skylark Group.
Pannaipuram
Pannaipuram ialah sebuah Bandar panchayat dalam daerah Theni di negeri Tamil Nadu, India.
Demografik 2001
Menurut bancian India pada tahun 2001, Pannaipuram memiliki bilangan penduduk seramai 8,924. Dari jumlah tersebut, kaum lelaki membentuk 49% dari jumlah keseluruhan populasi dan wanita seramai 51%.
Pendidikan 2001
Menurut bancian India pada tahun 2001 Pannaipuram memiliki kadar pendidikan (kebolehan membaca) 65%, melebihi kadar purata kebangsaan 59.5%; dengan 56% lelaki dan 44% wanita mampu membaca. 10% dari populasi berusia di bawah 6 tahun. (2001)
Semerah Padi
Semerah Padi merupakan sebuah filem Melayu yang diterbitkan di Tanah Melayu pada 14 Julai 1956. Filem ini dikeluarkan dalam bentuk hitam putih tanpa warna. Filem yang diarahkan oleh P. Ramlee ini telah mengetengahkan hukum Islam berdasarkan Al-Quran melalui penceritaannya. Latar belakang filem ini berkonsepkan kehidupan masyarakat Melayu tradisional serta mempunyai pemahaman agama yang tinggi.
Pengarah
Filem ini juga dikatakan yang terbaik pernah diarahkan serta dilakonkan oleh P. Ramlee. Filem ini merupakan filem kedua yang diarahkan oleh P. Ramlee.
Sinopsis
“Dengan nama ALLAH Yang Pengasih dan Penyayang, selembar demi selembar, kutelaah sejarah lama, rangkai demi rangkai, terjalin sudah sebuah kisah. Nun beberapa abad yang silam, setelah agama ISLAM berkembang di perutusan pulau-pulau melayu, berlakulah undang-undang baharu, menurut ayat-ayat AL-QURAN UL’ KAREEM. Penghulu serta pengikutnya sangat taat, penduduk itu ialah SEMERAH PADI.”
Dua sahabat akrab, Aduka (P. Ramlee) dan Taruna (Nordin Ahmad) ditugaskan mentadbir kampung Semerah Padi berpandukan aspek-aspek keislaman. Dara (Saadiah), anak ketua kampong (Daeng Idris) mempunyai hubungan cinta dengan Aduka tetapi ditunangkan kepada Taruna. Dara merahsiakan hubungan mereka supaya tidak derhaka kepada ayahnya dan Aduka, supaya tidak menyakiti sahabat akrabnya.
Perak Tengah
Perak Tengah merupakan salah satu daerah dalam negeri Perak, Malaysia. Daerah ini terletak di tengah negeri Perak berkeluasan 1,279.46 kilometer persegi dengan jumlah penduduk 94,573 orang. Pusat pentadbiran daerah ini terletak di Seri Iskandar.
Latar belakang
Daerah Perak Tengah terbentuk melalui perubahan pentadbiran kerajaan tempatan. Majlis Daerah Perak Tengah telah ditubuhkan pada 1 Disember, 1979 iaitu setelah diluluskan penubuhannya oleh Majlis Mesyuarat Kerajaan dalam perjumpaan Bil. 936 bertarikh 20 November 1979. Penubuhan Majlis Daerah Perak Tengah ini selaras dengan penyusunan semula penguasa-penguasa tempatan seluruh Malaysia.
Geografi
Perak Tengah bersempadan dengan daerah Kuala Kangsar di utara, Hilir Perak dan Bagan Datuk di selatan, Kinta dan Batang Padang di timur dan Manjung di barat.
Daerah Perak Tengah meliputi kawasan seluas kira-kira 1,279 kilometer persegi yang merangkumi 12 buah mukim.
Bentuk muka bumi daerah ini kebanyakannya terdiri daripada kawasan yang bertanah pamah dan rendah. Terdapat beberapa sungai utama yang mengairi daerah ini termasuklah Sungai Perak yang mengalir di bahagian tengah daerah, Sungai Kinta, Sungai Tumbuh dan Sungai Pelus. Bukit Tunggal merupakan puncak tertinggi di daerah ini.
Pecahan pentadbiran
Daerah ini terbahagi kepada 12 mukim, satu bandar dan lima pekan.
Demografi
Berdasarkan bancian Malaysia 2020 jumlah penduduk di Daerah Perak Tengah ialah seramai 94,573 orang dengan kepadatan penduduk 74 orang perkilometer persegi yang dikategorikan sebagai taburan penduduk sederhana. Kebanyakan penduduk di daerah ini merupakan Bumiputera, membentuk 97 peratus penduduk. Sebanyak 3.9 peratus penduduk merupakan bukan warganegara.
Elmina
Elmina ialah sebuah bandar dan ibu kota Daerah Komenda/Edina/Eguafo/Abirem di pantai selatan Ghana di Wilayah Tengah Ghana. Ia terletak di sebuah teluk di pesisir Lautan Atlantik Ghana, 12 km di arah barat Cape Coast. Elmina merupakan petempatan orang Eropah pertama di Afrika Barat, dan jumlah penduduknya ialah 33,576 orang.
NBCUniversal
NBCUniversal Media, LLC ialah konglomerat media massa Amerika Syarikat dimiliki oleh Comcast dan beribu pejabat di 30 Rockefeller Plaza di Midtown Manhattan, Bandar Raya New York.
NBCUniversal ditubuhkan pada 2 Ogos 2004 melalui penggabungan NBC milik General Electric bersama anak syarikat filem dan televisyen Vivendi Universal, Vivendi Universal Entertainment, selepas GE memperoleh 80% anak syarikat, memberikan Vivendi 20% saham syarikat baru. Pada tahun 2011, Comcast memperoleh 51% dan dengan demikian kawalan NBCUniversal yang baru diperbaharui, dengan membeli saham dari GE, sementara GE membeli Vivendi. Sejak 2013, syarikat tersebut dimiliki sepenuhnya oleh Comcast, yang membeli saham pemilikan GE.
Aset
thumb|right|300px|Logo lama NBC Universal (2004-2011)
Dijual dari Vivendi
Pada Disember 2009, diumumkan bahawa kesepakatan telah dicapai untuk menjual majoriti syarikat kepada Comcast dari Vivendi. NBC Universal akan bergabung dengan dengan aset lain milik Comcast, sebanyak 51 % sebagai syarikat kabel, dengan GE mempertahankan pangsa 49 %. Perjanjian itu dibersihkan oleh regulator pada bulan Januari 2011, dan Vivendi akan menjual saham syarikat untuk GE. Perjanjian itu berlangsung pada 28 Januari.
Kirov, Kazakhstan
Kirov merupakan sebuah kampung yang terletak di kawasan Wilayah Aktobe di barat Kazakhstan.
Soursac
Soursac ialah komun di jabatan Corrèze di tengah Perancis.
Majlis menghadap
Majlis menghadap ("sembah menghadap") ialah pertemuan formal yang berlangsung di antara ketua negara dengan orang lain atas jemputan ketua negara. Selalunya, jemputan ini diikuti dengan permintaan untuk membuat pertemuan sesama mereka. Walaupun digunakan oleh negara republik untuk menggambarkan pertemuan antara presiden, istilah ini lebih sering dikaitkan dengan raja dan paus.
Mardor
Mardor ialah komun di jabatan Haute-Marne di kawasan Champagne-Ardenne di timur laut Perancis.
Lapangan Terbang Luvua
Lapangan Terbang Luvua adalah sebuah lapangan terbang yang terletak di bandar Luvua, Kongo (DRC).
Lapangan Terbang Luvua terletak pada kedudukan latitude S07* 56.0000', longtitude E28* 32.0000' pada ketinggian 1310.03 meter dari aras laut..
Menara Petronas 3
Menara Petronas 3 yang sebelum ini dikenali sebagai Menara Carigali, ialah bangunan pencakar langit disiapkan di sebidang tanah yang dikenali sebagai Lot C KLCC, berukuran 1.06 ekar (0.43 hektar) bersebelahan dengan KLCC Kuala Lumpur. Bangunan ini akan menampilkan lanjutan 6 tingkat ke pusat membeli-belah Suria KLCC dengan seluruh tingkat di atas yang terdiri daripada ruang pejabat. Selepas disiapkan Menara Carigali akan dijadikan ibu pejabat Petronas Carigali, anak syarikat E&P PETRONAS dan beberapa anak syarikat multinasional tempatan seperti Microsoft Malaysia akan ditempatkan di menara baru. Bersama dengan Pusat Konvensyen Kuala Lumpur dan kondominium Binjai, pembangunan Lot C berada di bawah Fasa 2 projek KLCC. Kos pembangunan dilaporkan pada RM1 bilion.
Pembinaan
Pada awal Februari 2009, KLCC Properties Holdings Berhad (KLCCP) memperoleh kontrak RM665 juta untuk pembinaan superstruktur kepada Daewoo Engineering and Construction, yang memulakan pembinaan struktur utama pada Mac 2009. Bahagian pusat membeli-belah dijangka siap pada tahun 2010, diikuti oleh komponen blok pejabat menjelang Oktober 2011. Menara pejabat itu akan menempatkan ruang pejabat bersih sebanyak 840,000 kaki persegi (78,000 m2), manakala bahagian runcit bangunan akan mengukur 140,000 kaki persegi (13,000 m2). Pembangunan itu juga akan memaparkan pautan terowong bawah tanah ke Lot D1, KLCC bersebelahan untuk pembangunan masa hadapan.
Panaragan, Bogor Tengah
Panaragan merupakan sebuah desa yang terletak dalam (daerah) kecamatan Bogor Tengah, Kota Bogor, Provinsi Jawa Barat, Indonesia.
Poskod
Poskod yang digunakan di Panaragan adalah 16125. Terdapat 11 buah desa di dalam daerah kecamatan Bogor Tengah.
Chung T'ien Television
Chung T'ien Television (CTi TV, ) ialah rangkaian TV kabel yang bertapak di Republik China di Taiwan. Ia dimilik oleh kumpulan Want Want China Times, yang juga memiliki China Television (CTV).
Sejarah
Ditubuhkan pada 1994, CTi TV pada awalnya dipanggil Chinese Television Network (CTN; ). CTN mempunyai dua saluran utama, Chung Tien dan Da Di. Pada 30 Januari 1997, pemilik bertukar dari P.H. Yu (于品海), pengerusi sekarang Nan Hai Corporation Limited (南海控股有限公司), kepada Koos Group (和信企業團). Pada tahun 2000, pemilikan berubah sekali lagi dari KG Group kepada Wisdom Group (象山集團), di mana pada waktu tersebut turut mengoperasi China Television (CTV). Hsiang Shan menggabungkan CTN dengan CTV Satellite untuk membentuk Power TV. Sebagai bahagian dari Power TV, CTV Satellite menjadi Chung T'ien Entertainment, sementara Chung Tien dari CTN berpisah menjadi Power TV News dan Power TV Variety. Power News akhirnya menukar namanya menjadi Chung T'ien Information, dan seterusnya menjadi Chung T'ien Main pada Januari 2004. Setelah pemindahan hak milik He Hsin-Hsiang Shan, Da Di diberi beberapa tahap autonomi sebagai Da Di Television; namun, Da Di akhirnya menjadi sebahagian daripada Videoland Television Network, dan menukar namanya menjadi Videoland Drama Channel. Pada bulan Jun 2002, pemilikan Power TV berubah sekali lagi dari Hsiang Shan menjadi China Times; Power TV menukar namanya menjadi Chung T'ien Television (CTi TV).
Dialog Ekonomi dan Strategik AS.-China
Dialog Ekonomi dan Strategik AS.-China (S&ED) adalah dialog peringkat tertinggi antara Amerika Syarikat dan China bagi membincangkan keselamatan dua hala, kewilayahan dan global dan isu-isu ekonomi antara kedua-dua buah negara. Penubuhan S&ED telah diumumkan pada 1 April 2009 oleh Presiden Amerika Syarikat Barack Obama dan Presiden China Hu Jintao. Mekanisme ini akan menggantikan dialog sebelum ini dan Dialog Ekonomi Strategik dimulakan yang dimulakan oleh George Bush. Format dialog ialah wakil peringkat tinggi kedua-dua buah negara dan perwakilan akan bertemu setiap tahun ibu negara beretukar-tukar antara dua negara itu.
Republik Islam Afghanistan
Republik Islam Afghanistan merupakan satu daripada dua entiti negara yang mengaku sebagai badan pemerintah Afghanistan bersama-sama Emiriah Islam Afghanistan. Republik Islam Afghanistan mengawal kebanyakan kawasan negara dari 2004 hingga 2021 ketika perang di Afghanistan. Badan ini terbentuk setelah tentera Amerika Syarikat memasuki Afghanistan lalu menewaskan Emiriah Islam Afghanistan milik Taliban pada 2001, membolehkan republik ini mentadbir kebanyakan kawasan negara.
Dialog Ekonomi dan Strategik AS.-China
Setiausaha Negara AS Hillary Clinton dan Duta China Dai Bingguo menjadi pengerusi bersama.Setiausaha Perbendaharaan As, Timothy Geithner dan Naib Perdana Cina Wang Qishan akan menjadi pengerusi bersama "Landasan Ekonomi".
Republik Islam Afghanistan
Meskipun tidak lagi menawan Kabul, Taliban masih mengawal beberapa kawasan di Afghanistan lalu melanjutkan perang saudara. Hal ini melanjutkan lagi isu-isu hak asasi manusia serta wanita di Afhganistan, dan pencabulan-pencabulan perang oleh kedua-dua pihak. Berikutan pergantungan besar republik kepada bantuan ketentaraan dan ekonomi oleh Amerika, sesetengah pihak menggelar republik sebagai negara klien Amerika, dan lama-kelamaan hilang kawalan terhadap kawasan perkampungan selepas berakhirnya Operasi Enduring Freedom.
Dialog Ekonomi dan Strategik AS.-China
Latar belakang
Dialog ini telah dicadangkan oleh para penganalisis dan media bahawa S&ED amat penting dalam hubungan di antara Amerika Syarikat dan China.Ia boleh menggalakkan hubungan politik, urusan bernas dan kerjasama antara dua negara itu.
Republik Islam Afghanistan
Selepas pengunduran tentera NATO pada 2021, Taliban melancarkan serangan ketenteraan besar-besaran pada Mei 2021, membolehkan pihak Taliban mengambil alih pentadbiran Afghanistan dalam bulan-bulan beriktunya. Sementara itu, Angkatan Tentera Afghanistan runtuh dengan cepat, dan pentadbiran republik tumbang secara efektif pada 15 Ogos 2021 apabila Taliban menawan Kabul dan Presiden Ashraf Ghani melarikan diri, sama ada ke Tajikistan atau Uzbekistan.
Dialog Ekonomi dan Strategik AS.-China
Tujuan
S&ED merupakan mekanisme bagi menghadapi cabaran dan peluang Amerika Syarikat dan China menghadapi cabaran dan hubungan dua hala, kawasan wilayahdan global semasa dan jangka panjang yang melibatkan kepentingan strategik dan ekonomi. Presiden Barack Obama AS dan Presiden Hu Jintao bersungguh-sungguh membangunkan hubungan strategik jangka panjang dan objektif-objektif ekonomi melalui S&ED.
Republik Islam Afghanistan
Pada 17 Ogos 2021, Naib Presiden Pertama Amrullah Saleh, merujuk kepada Perlembagaan Afghanistan — menggelar dirinya sebagai pemangku President Afghanistan daripada pusat penentangan Panjshir di Lembah Panjshir, dan menyatakan hasrat untuk kekal melawan Taliban dari situ.
Dialog Ekonomi dan Strategik AS.-China
Mesyuarat
thumb|kiri|Presiden Barack Obama memulakan sesi pembukaan, 2009. Pusingan pertama: 27–28 Julai 2009 (Washington, DC.) Naib Perdana Menteri Wang Qishan berbincang dengan ahli kongres Rick Larsen dan Mark Kirk, bekas Setiausaha Perbendaharaan AS Henry Paulson dan Justin Yifu Lin, ketua pakar ekonomi dan naib presiden kanan Bank Dunia, pada 26 Julai 2009 sebelum S&ED.Setiausaha Clinton menganjurkan sebuah majlis pada 26 Julai 2009 bersama dengan Dai Bingguo.
Presiden Barack Obama memulakan sesi pembukaan di Bangunan Ronald Reagan dan International Trade Center di Washington pada hari Isnin, 27, 2009.
Agenda yang dibincangkan termasuk kepentingan ekonomi global, pengeluaran senjata nuklear Korea Utara, perubahan iklim, dan bantuan pembangunan luar negara. Mereka bertemu di Capitol Hill. China membawa lebih 150 pegawai kanan, termasuk 28 pegawai peringkat menteri dan hampir seluruh kabinetnya. Antara yang hadir ialah Zhou Xiaochuan, Menteri Kewangan Cina Xie Xuren,
Pakar perubahan iklim, Setiausaha Energy Steven Chu, penasihat sains John Holdren,, Lisa Jackson ,Zhang Guobao turut hadir.
Alexeni
Alexeni merupakan sebuah komun yang terletak di wilayah Ialomița, Romania.
Hangzhou
Hangzhou adalah pusat bandar dan bandar terbesar di Zhejiang China Timur. Jumlah penduduk ialah 8.8 juta orang. Ia terletak di hujung Teluk Hangzhou di pesisir China di antara kota-kota Shanghai dan Ningbo. Hangzhou menjadi penting sebagai perhentian selatan Terusan Agung dan terkenal sebagai satu daripada kota yang terkenal dan terkaya di China semenjak alaf lepas, didorong oleh pemandangan semula jadinya yang indah. Tasik Barat merupakan tarikan utama kota ini.
Jam Air Hornsby
Jam Air Hornsby, berjudul Man, Time and the Environment (Manusia, Masa dan Alam Sekitar), ialah sebuah gabungan arca kinetik, air pancutan hiasan dan jam berfungsi di medan pejalan kaki Florence Street di bandar Hornsby, New South Wales, Australia. Arca yang diperkenalkan pada tahun 1993 ini direka dan dijurutera oleh Victor Cusack dan terdiri daripada gangsa, keluli tahan karat dan kaca binaan Cusak dan pengurus tingkat kilangnya, Rex Feakes. Pembinaannya menelan belanja lebih AU$1 juta (termasuk pengubahsuaian medan) dan mengambil masa dua tahun setengah. Setelah disiapkan, arca ini sering dibelenggui kerosakan kerana diganggu oleh sampah yang dicampak ke dalam air sebelum sistem penapisan airnya dinaik taraf.
Am
Jam Air Hornsby adalah gabungan tiga buah jam janaan air – sebuah klepsidra Yunani abad ke-4 SM, jam kincir air Cina abad ke-11 dan jam bandul Switzerland abad ke-17 – diiringi karilon gangsa 17-not untuk berdenting setiap jam yang berdasarkan rekaan abad ke-18 yang ditemui di sebuah gereja lama di England. Seluruh jam gabungan ini terpasang pada sebuah pontun terapung yang berpusing sekali setiap 12 jam sebagai petunjuk waktu keempat yang berbentuk jarum yang melalui angka rumi yang terletak dalam air sepanjang sempadan pancutan.
Arca ini tingginya kira-kira 8 m dan beratnya 20 t.
Sekolah Kebangsaan Melalia
Sekolah Kebangsaan Melalia atau nama ringkasnya SK Melalia, merupakan sebuah Sekolah kebangsaan yang terletak di Peti Surat 55.
Pada 2009, Sekolah Kebangsaan Melalia memiliki 71 pelajar lelaki dan 57 pelajar perempuan, menjadikan jumlah keseluruhan murid seramai 128 orang. Ia mempunyai seramai 15 orang guru.2009
Jam Air Hornsby
Jam klepsidra Yunani
Dalam jenis jam ini, air disalurkan ke dalam bekas pegun dari tangki yang dipenuhi meniskus, iaitu air pasang mencecah pinggir atas tangki lalu membentuk meniskus cembung, kemudian air lebihan disalirkan keluar. Memandangkan kedalaman air dalam tangki bekalan adalah malar, air pun dikeluarkan pada kadar malar; kedalaman air dalam bekas penerima adalah sukatan waktunya.
Dalam contoh ini, dua tiub pada galas disusun agar terlebih imbang apabila penuh, kemudian mencurahkan isinya ke dalam kolam dan kembali ke kedudukan menegak kerana pengaruh pengimbang, untuk membuat semula kitarannya. Pengimbang tersebut berbentuk kepala biri-biri, manakala setiap tiub berhiaskan kepala Hermaphrodite.
Leyla Aliyeva (penyampai)
Leyla Mutallim qizi Guliyeva (née Aliyeva, Azerbaijani: Leyla Mütəllim qızı Quliyeva (Əliyeva), lahir 1986) ialah seorang penyampai televisyen Azerbaijan. Pada 22, 24 dan 26 Mei 2012, beliau mengacarakan Pertandingan Lagu Eurovision 2012 di Baku, Azerbaijan bersama dengan Eldar Gasimov dan Nargiz Birk-Petersen.
Leilani Joyce
Leilani Joyce (lahir 15 April 1974) ialah bekas pemain skuasy profesional dari New Zealand. Dia memenangi Kejohanan Skuasy Terbuka British pada tahun 1999 dan 2000. Dia juga menjadi naib juara Terbuka Dunia pada tahun 2000 dan 2001.
Tarnac
Tarnac ialah komun di jabatan Corrèze di tengah Perancis.
Armășești
Armăşeşti merupakan sebuah komun yang terletak di wilayah Ialomița, Romania.
Mareilles
Mareilles ialah komun di jabatan Haute-Marne di kawasan Champagne-Ardenne di timur laut Perancis.
Kopa, Kazakhstan
Kopa merupakan sebuah kampung yang terletak di kawasan Wilayah Aktobe di barat Kazakhstan.
Penerbitan atas meja
'Penerbitan meja atau dalam bahasa Inggeris Desktop publishing / DTP, adalah proses menyunting dan layout bahan bercetak untuk tujuan penerbitan, seperti buku, majalah, risalah ( brochure ), dan seumpamanya dengan menggunakan komputer peribadi. Perisian penerbitan meja, seperti QuarkXPress, adalah perisian direka khusus untuk tugas sedemikian. Peraturan sebegitu secara amnya tidak menggantikan pemproses kata dan aplikasi grafik, tetapi digunakan untuk ( aggregate ) kandungan yang dicipta dengan menggunakan program tersebut: teks, bitmap graphics (seperti grafik yang disunting dengan Adobe Photoshop, dan grafik vektor (seperti lukisan/gambaran yang dibuat dengan menggunakan Adobe Illustrator).
Penerbitan meja dicipta pada tahun 1978, apabila perisian TeX membuktikan bahawa typesetting berkualiti percetakan boleh dilakukan dengan menggunakan sebarang komputer perdagangan biasa, dan tugas yang banyak dan rumit seperti buku dan journal boleh dihasilkan dengan menggunakan terminal atas meja piawaian. Sebelum ini, taipset ( typesetting ) telah dilakukan dengan menggunakan cara mekanikal atau elektro-mekanikal, atau oleh komputer kerangka utama yang amat mahal atau sistem berasaskan komputer mini.
Pada tahun 1985, penerbitan meja tersedia untuk masyarakat umum, bersama dengan Aldus Pagemaker (yang kemudiannya diambil alih oleh Adobe), komputer Apple Apple Macintosh, dan bahasa gambaran Sistem Adobe, PostScript, termasuk fon boleh skala dalam format fon Jenis 1 ( Font type 1 ).
Apabila komputer peribadi dilengkapi dengan skrin grafik, penyuntingan selaras synchronous typographical menjadi mungkin (dikenali secara tidak tepat sebagai "WYSIWYG"), tetapi sistem ini pada awalnya digunakan kebanyakannya untuk penerbitan sebaran kecil-kecilan seperti newsletter kelab. Apabila sistem ini bertambah baik ia diterima secara menyeluruh dalam dunia penerbitan profesional. -- pada masa sekarang, hampir kesemua penerbit adalah melalui "penerbitan meja". Sistem penerbitan meja yang lebih flexible dan kepantasannya telah mengurangkan masa diperlukan untuk penerbitan majalah dan membenarkan
layouts yang lebih rumit dihasilkan. Sistem automatik yang boleh diprogramkan seperti LaTeX bererti dokumen yang panjang, berulang, atau berstruktur dapat dihasilkan dalam tempoh yang yang singkat berbanding sistem kawalan manual.
Apple Macintosh, dengan sejarah keupayaan grafik yang lebih baik (terutamanya dalam bahagian typography), dan GUI yang mudah, amat popular dalam kelas applikasi serupa ini dan kekal menjadi salah satu pasaran teras komputer Apple.
Askar kolonial
Askar kolonial atau tentera kolonial merujuk kepada pelbagai unit tentera yang di direkrut dari ataupun digunakan sebagai anggota garison di wilayah-wilayah kolonial.
Latar belakang kolonial
Koloni-koloni mungkin terletak di luar negara penjajah ataupun di kawasan yang dikuasai oleh kuasa-kuasa darat seperti China atau Rusia. Askar kolonial digunakan oleh kuasa-kuasa Imperial sama ada yang kuno, seperti Rum, atau moden, seperti Great Britain, Perancis, Belanda, Denmark, Amerika Syarikat Jerman, Itali, Sepanyol dan Portugal. Ada kalanya tentera ini direkrut di bawah ketua-ketua tempatan sebagai anggota tambahan (auksiliari), dan ada kalanya mereka direkrut terus dan dibayar gaji dan berkhidmat di bawah pemerintahan pegawai-pegawai kolonial. Tentera kolonial ini perlu dilihat sebagai sebahagian daripada sistem projeksi kuasa yang lebih luas, yang mungkin termasuk rantaian pangkalan-pangkalan luar negara dan stesen-stesen minyak, kapal, pesawat, sistem perikatan dan kekuatan fiskal.
Minyak isirong sawit
Minyak isirong sawit ialah minyak tumbuhan yang boleh dimakan yang berasal dari isirong kelapa sawit Elaeis guineensis. Ia tidak boleh dikelirukan dengan dua minyak makan yang lain yang diperolehi dari buah sawit: minyak kelapa sawit, yang diekstrak daripada pulpa buah kelapa sawit, dan minyak kelapa, diekstrak dari isirong kelapa.
Minyak isirong sawit, minyak kelapa sawit, dan minyak kelapa adalah tiga daripada lemak sayur tepu yang sangat tepu; minyak ini memberi nama kepada asid palmitik asid lemak jenuh 16-karbon yang terdapat di dalamnya.
Minyak isirong sawit, yang semi padu pada suhu bilik, lebih tepu daripada minyak sawit dan sebanding dengan minyak kelapa.
Sejarah
Minyak dari kelapa sawit Afrika Elaeis guineensis telah lama diiktiraf di negara-negara Afrika Barat. Dagangan pedagang Eropah dengan Afrika Barat kadang-kadang membeli minyak sawit untuk digunakan di Eropah, tetapi minyak isirong sawit kekal jarang di luar Afrika Barat.
Jabatan Pertanian Amerika Syarikat (USDA) telah menerbitkan angka pengeluaran sejarah bagi minyak isirong sawit selama bertahun-tahun bermula 1 Oktober dan berakhir pada 30 September:
Instutusi penyelidikan
Pada tahun 1960, penyelidikan dan pembangunan (R&D) dalam pembiakan minyak sawit mula berkembang selepas Jabatan Pertanian Malaysia menubuhkan program pertukaran dengan negara Afrika Barat dan empat ladang persendirian untuk membentuk Makmal Genetik Minyak Sawit. Kerajaan Malaysia juga menubuhkan Kolej Serdang, yang menjadi Universiti Pertanian Malaysia (UPM) pada tahun 1970-an untuk melatih jurutera pertanian dan agroindustri dan siswazah agriperniagaan untuk menjalankan penyelidikan di lapangan.
Pada tahun 1979 dengan sokongan Institut Penyelidikan dan Kemajuan Pertanian Malaysia (MARDI) dan UPM, kerajaan menubuhkan Institut Penyelidikan Minyak Sawit Malaysia (Porim), sebuah institusi yang diselaraskan oleh awam dan swasta. B.C. Sekhar telah dilantik menjadi pengasas dan pengerusi. Para saintis Porim bekerja dalam pembiakan pokok kelapa sawit, pemakanan minyak sawit dan penggunaan oleokimia. Porim telah dinamakan semula sebagai Lembaga Minyak Sawit Malaysia pada tahun 2000.